# אוסביו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוסביו דה סילבה פריירה שחקן כדורגל פורטוגזי. (נולד ב-25 בינואר 1942 באימוזמביק שהיה אז מושבה פורטוגזית).
ידוע בתור אוסביו, יוזביו, או בכינויו הפנינה השחורה והפנתר השחור.
נחשב לשחקן הטוב בזמנו ולאחד משחקני הכדורגל הטובים בכל הזמנים.

עד גיל 12, כפי שכתב בזכרונותיו, לא ראה קורה, משקוף או רשת, אלא רק שערים משתי אבנים. היכולת שהפגין במגרשי החול והאדמה של עיר הולדתו הביאה אותו לקבוצת החובבים המקומית - ספורטינג לורנצו. באותן שנים נהגו הקבוצות הפורטוגליות הגדולות לאמץ קבוצת-בת במושבות אפריקה, מהן שאבו את הכשרונות הגדולים. לורנצו הייתה קבוצת-בת של ספורטינג ליסבון.
כבר בגיל 18 הוליך יוזביו את לורנצו לאליפות המקומית ולמשחק ראווה נגד המועדון הבזילאי סאו פאולו, שהגיע למוזמביק. כמה שבועות אחרי אותו משחק פגש המנג'ר האגדי של בנפיקה ליסבון, בלה גוטמן, את מאמן סאו פאולו במספרה קטנה בליסבון. מאמנה של סאו פאולו סיפר לגוטמן על הכשרון שראה במוזמביק, וההונגרי הזקן לא היסס: הוא טס למוזמביק, בחן את יוזביו התלהב והביא אותו לליסבון תמורת 15,000 דולר. כששמעו אנשי ספורטינג על המחטף שביצע מנג'ר בנפיקה, התחוללה מהומה רבתית. שבעה חודשים החביאו אנשי בנפיקה את יוזביו בכפר דייגים קטן בדרום פורטוגל, עד שב-1961 התאחדות הכדורגל הפורטוגלית פסקה כי הוא רשאי להישאר בבנפיקה.

יוזביו הוכיח שהקרב על שירותיו היה כדאי. בהופעת הבכורה שלו, במשחק ידידות נגד סנטוס של פלה בטורניר שנערך בפריז, הוא עלה למגרש בדקה ה-60 כשקבוצתו בפיגור 0:5. הוא הבקיע שלושער. המשחק הסתיים בהפסד 3:6 ויוזביו קנה את מקומו בהרכב לתמיד. עונה לאחר מכן - והוא רק בן 20 - הוליך יוזביו את בנפיקה לזכייה בגביע אירופה לאלופות עם נצחון בגמר על ריאל מדריד 5:3, כשהוא מבקיע צמד.
בכל 13 השנים שבהן שיחק יוזביו במדי בנפיקה, היו רק שנתיים שבהן לא זכה בתארים (1966, 1975). הוא הוליך את בנפיקה לזכייה בעשר אליפויות ובחמישה גביעים, הוא היה מלך השערים בליגה הפורטוגלית מ-1964 ועד 1968 ושוב ב-1973, הוא זכה לתואר "שחקן השנה באירופה" ב-1965 ולתואר "נעל הזהב" (מלך השערים של אירופה) בשנים 1968 (42 שערים) ו-1973 (40 שערים), והבקיע במסגרות האירופאיות 46 שערים, שני רק לאלפרדו די סטפנו.
הוא היה מלך השערים של הליגה הפורטוגזית כל שנה מ-1964 עד 1973, הוא עזר לבנפיקה לזכות ב-10 אליפויות ו-5 גביעים, כמו כן, עזר לה לזכות גם בליגת האלופות פעם אחת.

הוא עשה את בכורתו בנבחרת פורטוגל ב1961, נגד לוקסמבורג. הוא היה מלך השערים במונדיאל 1966 כשכבש תשעה שערים, כולל ארבעה נגד צפון קוריאה. אוסביו הוא מלך השערים בכל הזמנים בנבחרת פורטוגל, עם 41 שערים ב-64 משחקים.

בגיל 32 נאלץ יוזביו - שהכדורגל היה כל חייו - לפרוש מהמשחק בשל פציעה חמורה בברך, ב-1975 ו-1976, אוסביו שיחק בשני מועדונים פורטוגזים קטנים. הוא כבש 773 שערים בסך הכול בליגה הפורטוגזית. הוא שיחק גם בארצות הברית כשנתיים, בשלוש קבוצות שונות.

למרות שפרש, אוסביו נראה פעמים רבות בסביבת הנבחרת הפורטוגזית שבה השחקנים רואים בו כסוג של השראה.

הוא נבחר על ידי פלה לאחד מ-125 שחקני הכדורגל החיים הטובים בעולם.

הקודם: דניס לאו | כדורגלן השנה באירופה 1965 | הבא: בובי צ'רלטון

מקור: http://he.wikipedia.org../../../%D7%90/%D7%95/%D7%A1/%D7%90%D7%95%D7%A1%D7%91%D7%99%D7%95.html

קטגוריות: כדורגלנים פורטוגזים | כדורגלנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Deutsch
- Esperanto
- Español
- Suomi
- Français
- Bahasa Indonesia
- Íslenska
- Italiano
- 日本語
- ქართული
- Lietuvių
- Nederlands
- Norsk (bokmål)
- Polski
- Português
- Русский
- Svenska
- 中文